OpenLLM-France/wikimedia huggingface dataset:
# Monestir de Ravanica

El monestir de Ravanica (en serbi: Манастир Раваница, Manastir Ravanica) és un monestir ortodox sèrbi situat a le muntanyes de Kučaj, prop de Ćuprija, a la Sèrbia central.

## Història

Construït entre 1375 i 1377, fou fundat príncep Lazar, on va ser enterrat després de la seva mort a la Batalla de Kosovo. Des d'aleshores, ha estat una important destinació de pelegrinatge i reunió per als serbis. El monestir fou assaltat pels otomans en diverses ocasions (1386, 1398 i 1436). Durant la guerra després del segon setge de Viena, alguns monjos del monestir van ser assassinats, i la restà fugí (1690) traslladant les relíquies de Lazar, davant l'ofensiva otomana. El darrer supervivent del monestir, el monjo Stefan, tornà el 1717 i amb l'ajut dels habitants locals va restaurar el monestir i va construir un nou nàrtex.
Durant el primer alçament sèrbi contra els otomans (1804-1813), el monestir tornà a patir una important destrucció. Fou de nou restaurat a meitats del segle xix. Durant la Segona Guerra Mundial, els nazis saquejaren el monestir, fets durant els quals torturaren i assassinaren l'Arximandrita Makarije el 24 de febrer de 1943.

## Arquitectura

L'església del monestir està dedicada a l'Ascensió de Jesús, i estava protegida per una forta muralla de set torres, de les quals només una part es conserva. És considerada el primer monument de l'Escola de Morava dins l'art medieval serbi. La seva planta té forma de trèvol, ampliada amb una cúpula de nou cares al centre, i quatre cúpules octogonals més petites. Destaca la bona il·luminació interior, gràcies a presència de finestres a distribuïdes per totes les façanes. L'església fou construïda alternant franges d'una sola línia de pedra i franges de tres línies de maons. Presneta una valuosa ornamentació de ceràmica, que fa ús de models geomètrics, motius florals, zoomorfs i antropomorfs.

## Art

Els frescs més rellevants pintats a Ravanica daten d'entre 1385 i 1387. Les composicions més destacables inclouen la Comunió dels Apòstols i l'Adoració de l'Anyell a l'altar, així com la representació del cicle festiu de l'església. La composició del Ktitor i un fresc de la mort de Lazar van ser pints més tard.

## Bibliografia

* Ljubinkovic, Mirjana. Le monastère de Ravanica, Belgrad, 1989.

## Enllaços externs

* (anglès) Imatges del Monestir de Ravanica a Blago Treasures Arxivat 2016-11-27 a Wayback Machine.
# Carolina de Nassau-Saarbrücken

Carolina de Nassau-Saarbrucken (en alemany Karoline von Nassau-Saarbrücken) va néixer a Saarbrucken el 12 d'agost de 1704 i va morir a Darmstadt el 25 de març de 1774. Era filla del comte Lluís de Nassau Saarbrücken (1663-1713) i de la comtessa Felipa Enriqueta de Hohenlohe-Langenburg (1679-1751).

## Matrimoni i fills

El 21 de setembre de 1719, amb només quinze anys, es va casar al castell de Lorenzen, a Nassau, amb Cristià III de Zweibrucken-Birkenfeld (1674 - 1735), fill de Cristià II (1637 - 1717) i de Caterina Àgata de Rappoltstein (1648 - 1683). El matrimoni va tenir quatre fills:
* Enriqueta Carolina (1727 - 1774), casada amb Lluís IX de Hessen-Darmstadt (1719 - 1790).
* Cristià IV (1722 - 1775), casat amb Joana Camasse (1734 - 1807).
* Frederic (1724 - 1767) casat amb Francesca de Sulzbach (1724-1794).
* Cristina (1725 - 1816), casada amb Carles de Waldeck (1704-1763).
En morir Cristià III el 1735, es va fer càrrec de la regència fins que el seu fill Cristià IV assolí la majoria d'edat. A partir de 1744 va anar a viure al castell de Bergzabern.

## Enllaços externs

* Eintrag zu Karoline, Prinzessin von Nassau in GeneaNet
# Klara Milch

Klara Milch (Esmirna, Imperi Otomà, 24 de maig de 1891 – Multan, Panjab, Pakistan, 13 de juliol de 1970) va ser una nedadora austríaca jueva que va prendre part en els Jocs Olímpics de 1912.
Als Jocs Olímpics d'Estocolm disputà dues proves del programa de natació. En la prova dels 100 metres lliures quedà eliminada en sèries, mentre que en la prova dels relleus 4x100 metres lliures guanyà la medalla de bronze, amb la qual cosa es convertia en la primera dona austríaca a guanyar una medalla olímpica, conjuntament amb les seves companyes d'equip Margarete Adler, Josephine Sticker i Berta Zahourek.

## Referències

* ↑ Taylor, Paul. Jews and the Olympic Games: The Clash Between Sport and Politics : with a Complete Review of Jewish Olympic Medallists. Sussex Academic Press, 2004. ISBN 9781903900871.
* 1 2 «Klara Milch Olympic Results». sports-reference.com. Arxivat de l'original el 3 de febrer 2013. [Consulta: 9 juliol 2016].
* ↑ «Klara MILCH - Olympic Swimming | Austria» (en anglès), 20-03-2021. [Consulta: 20 març 2021].
* ↑ «Klara Milch». Olympedia. [Consulta: 20 març 2021].
* ↑ Klara Milch's profile at databaseOlympics
# Súslovo

Súslovo (en rus: Суслово) és un poble de l'óblast de Kémerovo, a Rússia, que en el cens del 2010 tenia 2.829 habitants, pertany al districte de Mariïnsk.

## Referències

* ↑ «Определение высоты над уровнем моря по координатам». latlong.ru. Arxivat de l'original el 2018-08-26. [Consulta: 24 març 2014].
# Zhang Yali

Zhang Yali (xinès: 張亞黎) (valor desconegut, 24 de febrer de 1964) és una ex-remadora xinesa que va competir sota bandera durant les dècades de 1980 i 1990.
El 1988 va prendre part en els Jocs Olímpics de Seül, on guanyà la medalla de bronze en la prova del vuit amb timoner del programa de rem.

## Referències

* ↑ «Zhang Yali Olympic Results». sports-reference.com. Arxivat de l'original el 17 de desembre 2012. [Consulta: 22 octubre 2019].
* ↑ Fitxa a worldrowing.com Arxivat 2021-01-12 a Wayback Machine. FISA
# Démocrite amoureux

Démocrite amoureux és una comèdia en cinc actes, en vers, de Jean-François Regnard, representada per primera vegada al Théâtre-Français, el 12 de gener de 1700.

## Argument

La reina d'Argos, després d'haver perdut el seu primer espòs, es trasllada a la cort del rei d'Atenes, tot casant-se amb el príncep d'aquest reialment amb la condició que si no té descendència d'aquest casament, el successor al tron esposarà la seva filla Ismene. Contra aquesta espera, la reina ha acabat tenint una filla, Cryséis; que l'ha sacrificada finalment en favor d'Ismene, tot confiant-la a mans d'un pagès anomenat Thaler. Ha substituït Cryséis per un altre infant mal format, mort molt poc temps després. Per tant, Ismene roman sola davant l'herència del tron. Fins aquí el pròleg de la comèdia. Vint anys després, Cryséis, després d'haver estat educada pel filòsof Demòcrit, cau presa d'enamorament pel criat d'aquest...

## Personatges

* Démocrite
* Agélas, rei d'Atenes
* Agénor, príncep d'Atenes
* Ismène, princesa promesa d'Agélas
* Strabon, servent de Démocrite.
* Cléanthis, serventa d'Ismène.
* Cryséis, filla falsa de Thaler.
* Thaler, pagès
* Un Intendent.
* Un Mestre de palau
* Oficials del rei
* Lacais

## Enllaços externs

* Text de Démocrite amoureux de Jean-François Regnard, en francès
# Charles Lelong

Charles Louis Lelong (Aunay-sur-Odon, Calvados, 18 de març de 1891 – Lannion, Côtes-d'Armor, 27 de juny de 1970) va ser un atleta francès que va competir a començaments del segle xx.
El 1912 va prendre part en els Jocs Olímpics d'Estocolm, on disputà cinc proves del programa d'atletisme. En els 4x400 metres relleus guanyà la medalla de plata amb l'equip francès. També disputà els 100, 200, 400 i 4x100 metres relleus i en cap d'elles arribà a la final.

## Referències

* ↑ «Charles Lelong Olympic Results». sports-reference.com. Arxivat de l'original el 24 d'octubre 2012. [Consulta: 30 juny 2016].
# Gemma Tarafa Orpinell

Gemma Tarafa Orpinell (Barcelona, 19 de juny de 1971) és una investigadora, activista i política catalana i regidora a l'Ajuntament de Barcelona per Barcelona en Comú.
Es va llicenciar en biologia per la Universitat de Barcelona (UB). Es va doctorar en Biologia Molecular també per la UB. Tarafa, amb una trajectòria com a investigadora postdoctoral a la Universitat Yale, ha treballat com a professora universitària i com a investigadora al Observatori del Deute en la Globalització i a l'Institut Català d'Oncologia. Ha publicat sobre salut i desigualtat. Membre de Barcelona en Comú des de la seva fundació, durant el mandat 2015-2019 de la corporació municipal de l'Ajuntament de Barcelona, va exercir com a comissionada de l'Àrea de Salut.
En les eleccions municipals de 2019 a Barcelona Tarafa va ser inclosa al número 10 de la llista de Barcelona en Comú-Guanyem el Canvi, i va ser nomenada regidora de Salut, Envelliment i Cures per al període 2019-2022; va ser responsable política de l'Àrea de Salut, va presidir l'Agència de Salut Pública de Barcelona (ASPB) i va ser vicepresidenta del Consorci Sanitari de Barcelona (CSB).
Per al mandat 2023-2027 va ser nomenada regidora adscrita del districte de Gràcia. Va ser membre de la Diputació de Barcelona en el mandat 2019-2022 i de nou en el mandat 2023-2027.

## Referències

* ↑ «Gemma Tarafa Orpinell». Ajuntament de Barcelona. Arxivat de l'original el 11 d’abril 2016. [Consulta: 10 juny 2019].
* 1 2 Pauné, Meritxell M. «Qui són els 41 nous regidors del ple de Barcelona». Tot Barcelona, 27-05-2019. Arxivat de l'original el 5 de juny 2019 [Consulta: 10 juny 2019].
* 1 2 3 Pascual, Jordi; Font, Marc; Picazo, Sergi «25 exemples del pas dels moviments socials a la política (institucional) més enllà d'Ada Colau i de Carme Forcadell». El Crític, 19-04-2016 [Consulta: 10 juny 2019].
* ↑ Blanchar, Clara «Solo dos comisionados de los 12 de Colau cumplen con el límite salarial de 2.200 euros». El País, 23-03-2019 [Consulta: 10 juny 2019].
* ↑ «Regidoria de Salut, Envelliment i Cures | Sanitat i salut | Ajuntament de Barcelona». Arxivat de l'original el 2020-02-27. [Consulta: 25 febrer 2020].
* ↑ «Membres del Consell de Districte - Gràcia». Ajuntament de Barcelona, 21-12-2017. [Consulta: 2 juliol 2024].
* ↑ «Gemma Tarafa Orpinell diputada». Diputació de Barcelona. [Consulta: 2 juliol 2024].
# Nou Romancer

Nou Romancer és un grup de música mallorquí que pretén recuperar la tradició antiga dels romanços. El setembre de 2004 varen fer un concert a Barcelona, a la plaça Joan Amades. L'agost de 2005 realitzaren un concert al teatre d'Artà com a comiat del IV Campus Universitari de Llengua Catalana

## Components

* Biel Jordà: guitarra i bouzouki
* Pere V. Rado: veu, piano i acordió
* Miquel Àngel Bauzà: viola
* Jaume Bueno: flautes
* Tomeu Riera: contrabaix i baix elèctric
* Lluís Segura: Percussió

## Discografia

* 1995: Nou Romancer (maqueta)
* 1998: Blau com el Sol
* 1999: El lladre de les taronges
* 2002: La mentida i el titella
* 2007: Llengua d'espases
* 2009: Nou Romancer al Teatre Principal
* 2016: Les barbes de Llull
* 2019: Invocació als poetes
* 2024: De Crancs i Moixos

## Referències

* ↑ «Músiques d'arrel». Web. Generalitat de Catalunya, 2012. [Consulta: abril 2013].
* ↑ «Agenda» (en castellà). La Vanguardia, 23-09-2004. [Consulta: 14 setembre 2015].
* ↑ 'Despedida de Sant Salvador', al diari Última Hora de 7 d'agost de 2005.

## Enllaços externs

* Web oficial del grup Arxivat 2009-01-05 a Wayback Machine.
# Edward Somerset

Edward Somerset (1622 - Lambeth, 3 d'abril de 1667 $^{(Julià)}$) va ser un aristòcrata anglès (segon marquès de Worcester) i un pioner de l'ús de la màquina de vapor. Probablement nasqué a Londres.

## Biografia

A la Guerra civil anglesa va ser un cavalier.
* 1642: nomenat General del Sud de Gal·les
* 1644: va passar a ser Comte de Glamorgan
* 1645: Va ser enviat a Irlanda per a dirigir les tropes reials.
* 1646: succeí al seu pare
* 1648: s'exilià a França.
* 1652: tornà a Anglaterra i va ser empresonat
* 1654: en llibertat sota fiança recuperà part del seu gran patrimoni que estava en mans de la Restauració anglesa.

## Màquina de vapor

El 1655 escriví un llibre amb descripcions textuals de 100 invents. El llibre va ser imprès el 1663 i incloïa un aparell descrit com el seu "Water-commanding Engine" (enginy accionat per l'aigua) fet en un canó, que era el prototip de la màquina de vapor amb molts anys d'anticipació a la seva realització efectiva. Segons ell mateix un model d'aquesta màquina havia de ser enterrat amb ell però molts anys després, el 1861, es va obrir la seva tomba i no s'hi va trobar res.

## Referències

* ↑ Edward SOMERSET (2nd Marquis of Worcester.). A Century of the Names and Scantlings of Such Inventions, as at Present I Can Call to Mind to Have Tried and Perfected, Etc, 1813, p. 5–.
* ↑ Entitled A century of the names and scantlings of such inventions as at present I can call to mind to have tried and perfected which (my former notes being lost) I have, at the instance of a powerful friend, endeavored now, in the year 1655, to set these down in such a way, as may sufficiently instruct me to put any of them to practice. London : Printed by J. Grismond, 1663.
* ↑ «Alexander Armstrong's Who Do You Think You Are». bbc.co.uk.

## Enllaços externs

* THE CENTURY OF INVENTIONS, WRITTEN IN 1655; BY EDWARD SOMERSET, MARQUIS OF WORCESTER, BEING A VERBATIM REPRINT OF THE FIRST EDITION, PUBLISHED IN 1663. Arxivat 2008-12-19 a Wayback Machine. menciona 100 invents.
# Montigny-en-Arrouaise

Montigny-en-Arrouaise és un municipi francès del departament de l'Aisne, als Alts de França. Forma part de la Communauté de communes du Pays du Vermandois.

## Geografia

Abans, a la regió, hi havia un espès bosc que es deia Arrouaise. Aquest era aprofitat per les revoltes dels gals contra els romans. Els Romans van aprofitar les particularitats geogràfiques com els pujols per a fundar-hi establiments de vigilància. Així va néixer Montigniacus, que a partir del segle xii incorporà el nom d'Arrouaise al nom del poble.

## Història
### Montigny-Carrotte

Des de la Revolució, l'alcalde Nicolas Claude Elliot, anomenat "L'Abbat Elliot", invità el Prefecte de l'Aisne a una partida de caça a Montigny-en-Arrouaise. Aquest va veure els camps de pastanagues i adreçà els seus correus de la Prefectura mencionant "Montigny-Carotte". Oficialment, el nom del municipi es va canviar el 1802 i totes les cartes foren modificades. El 1902, per una deliberació del Consell Municipal es restablí el nom d'Arruaise.

## Administració

Des de 2008, l'alcalde de Montigny és Maurice Favereaux.

## Demografia

* 1962: 347 habitants.
* 1975: 316 habitants.
* 1982: 296 habitants.
* 1990: 300 habitants.
* 1999: 274 habitants.
* 2007: 288 habitants.
* 2008: 292 habitants.

## Personalitats lligats al municipi

* Wallon o Gallon de Montigny: Cavaller que salvà la vida de Felip II de França a la batalla de Bouvines el 1214. Senyor de Montigny.
* François-Marie Boulogne (nascut a Montigny-en-Arrouaise el 1775). Militar. Formà part del 16è Regiment d'Infanteria de Línia i va obtenir la Legió d'Honor el maig de 1806. Seguí a Napoleó a Itàlia, Rússia i Espanya. Feu 21 anys de servei.
* MIcowËL, artista: El 2003 instal·là el seu taller.

## Notes

* ↑ « PDF Recensement de la population de l'Aisne au 1er janvier 2008». [Consulta: 2 gener 2011].

## Enllaços externs

* Montigny-en-Arrouaise a la web de l'Institut géographique national
* Montigny-en-Arrouaise a la web de l'Insee Arxivat 2012-11-02 a Wayback Machine.
# Leptoreodon

Leptoreodon és un gènere extint de mamífers artiodàctils de la família dels protoceràtids que visqueren a Nord-amèrica durant l'Eocè, fa entre 37 i 46,2 milions d'anys. Se n'han trobat restes fòssils al Canadà i els Estats Units. Les espècies d'aquest grup es diferencien de Leptotragulus per la presència de metacònids grossos i bulbosos i altres caràcters dentals. El nom genèric Leptoreodon significa ‘Oreodon esvelt’ i reflecteix el fet que tenien els ossos de les extremitats més prims que Oreodon (avui considerat sinònim de Merycoidodon).

## Referències

* 1 2 Entrada «Leptoreodon» de la Paleobiology Database (en anglès). [Consulta: 1 juny 2024].
* ↑ Prothero i Foss, 2007, «Family Protoceratidae» (D. R. Prothero i J. A. Ludtke).
* ↑ Palmer, 1904, p. 373.

## Bibliografia

* Palmer, T. S. Index Generum Mammalium: A List of the Genera and Families of Mammals (en anglès). Departament d'Agricultura dels Estats Units, 1904.
* Prothero, D. R.; Foss, S. E. The Evolution of Artiodactyls (en anglès). Johns Hopkins University Press, 2007. ISBN 978-0-8018-8735-2.
# Jacques Thubé

Jacques Marie Thubé (Nantes, Loira Atlàntic, 22 de juny de 1882 - Nantes, 14 de maig de 1969) va ser un regatista francès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en la categoria de 6 metres del programa de vela. Thubé navegà a bord del Mac Miche junt als seus germans Amédée i Gaston Thubé.

## Referències

* ↑ «Jacques Thubé Olympic Results». sports-reference.com. Arxivat de l'original el 8 de novembre 2014. [Consulta: 19 febrer 2017].
# Pieter Vanspeybrouck

Pieter Vanspeybrouck (Tielt, 10 de febrer de 1987) és un ciclista belga, professional des del 2008 i actualment corre a l'equip Wanty-Groupe Gobert.
El 2013 va ser suspès durant tres mesos a causa d'un control positiu per Fenoterol. Només va ser suspès tres mesos, ja que la Federació belga va acceptar la defensa Vanspeybrouck que afirmava haver rebut Duovent (medicament que contenia el Fenoterol) en lloc de Ventolin per part del metge de l'equip, el qual va admetre la seva culpa i va presentar la seva dimissió.

## Palmarès

* 2007
** Vencedor d'una etapa a la Volta a la Província de Lieja
* 2011
** 1r al Sparkassen Giro Bochum
* 2016
** 1r al Circuit Mandel-Leie-Escalda

### Resultats al Tour de França

* 2017. 100è de la classificació general

## Referències

* ↑ «Ciclista belga Pieter Vanspeybrouck, suspendido tres meses por dopaje». nacion.com, 03-05-2013 [Consulta: 3 setembre 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Cabra (desambiguació)

«Cabra» té aquests significats:
* Zoologia:
** Els animals del gènere Capra, mamífers artiodàctils
*** Cabra domèstica, cabra comuna
**** Races de cabra:
***** Cabra de Rasquera, cabra pròpia de diverses comarques meridionals de Catalunya.
***** Cabra catalana, antiga raça de cabres pròpia de Catalunya
*** Cabra salvatge
**** Cabra salvatge asiàtica,espècie decabra salvatge del pròxim orient, ancestre de la cabra domèstica (Capra aegagrus)
**** Cabra salvatge ibèrica, espècie de cabra salvatge ibèrica (Capra pyrenaica)
** Cabra blanca, l'única cabra no inclosa al gènere Capra
** Cabra o lladella (Phthirus pubis), insecte paràsit humà
** Cabra o aranyó (Echiichthys vipera), peix marí
** Cabra o cabra de mar (Maja squinado), crustaci
** Cabra fera o gamarús, ocell nocturn
* Botànica:
** Banya de cabra, plantes.
* Micologia
** Cabra (grup de bolets), lleteroles amb la superfície o marge del barret peluda
** Cabra de beç, lleterola del beç (Lactarius torminosus)
** Cabra d'avet
** Cabra d'estepa
* Geografia:
** Cabra del Camp, municipi de l'Alt Camp
** Pla de Cabra, antic nom del Pla de Santa Maria
** Cabra de Mora, municipi de l'Aragó
** Cabra (Còrdova), municipi cordovès
** Castel de Cabra, municipi de l'Aragó
** Cabra del Santo Cristo, municipi de la província de Jaén.
** Mola de la Cabra, muntanya del municipi del Mas de Barberans al Montsià
* Altres:
** Cabra de Reus, element festiu de Reus
** Sopa de Cabra, grup musical.
** KABRA, colla de Diables de l'Hospitalet de Llobregat
# Françoise Duparc

Françoise Duparc (1726-1778), pintora francesa d'origen espanyol. Filla de l'escultor i arquitecte marsellès Antoine Duparc, nascuda durant l'estada d'aquest a Múrcia, on és coneguda Francisca Dupar. Va arribar a França al costat de tota la seva família el 1745, on va desenvolupar la seva tècnica sota la influència del francès Jean-Baptiste van Loo. Va viatjar per Europa fins a establir-se a Londres, on va destacar com a retratista.
# Morane-Saulnier M.S.406

El Morane-Saulnier M.S.406 va ser un caça monoplaça francès desenvolupat els anys 30 del s. XX i utilitzat durant la Segona Guerra Mundial. Era un avió resistent i molt maniobrable, tot i això era lent i tenia un armament inferiors als dels caces contemporanis. Això fou àmpliament superat en combat pel Messerschmitt Bf 109E alemany durant la batalla de França.

## Especificacions

Dades de The Great Book of Fighters:
* Tripulació= 1 pilot
* Longitud= 8,17 m
* Envergadura= 10,60 m
* Altura= 3,25 m
* Superfície alar= 23.92 m²
* Pes en buit= 1.895 kg
* Pes carregat= 2.720 kg
* Motor= "Hispano-Suiza" 12 i 31 de 12 cilindres en V, amb 860 CV en l'enlairament
* Velocitat màxima= 490 km/h a 14.700 peus(4.480 m)
* Autonomia= 1.500 km amb dipòsits de reserva externs
* Altitud màxima de servei= 10.000 m
* Ràtio d'ascens= 13,0 m/s(arribava a 6.000 m en 9 minuts)
* Càrrega alar= 141,9 kg/m²
* Ràtio potència/massa= 260 W/kg
* Armament=
** 1 canons automàtics de calibre 20 mm Hispano-Suiza HS.404
** 2 metralladores de calibre 7,5 mm MAC 1934

## Referències

* ↑ Wheeler, Barry C. The Hamlyn Guide to Military Aircraft Markings. London: Chancellor Press, 1992. ISBN 1-85152-582-3, p. 41.
* ↑ Green, William and Gordon Swanborough. The Great Book of Fighters. St. Paul, Minnesota: MBI Publishing, 2001. ISBN 0-7603-1194-3
# Torneig República

El Torneig República (oficialment Torneo República, prèviament conegut com a Campeonato Nacional de Clubes) fou una antiga competició futbolística que es disputà al Paraguai.
La competició es disputava a inicis d'any i el seu objectiu era integrar els equips de la zona d'Asunción amb els equips d'altres departaments amb l'objectiu de donar als clubs de tots els país la possibilitat de qualificar-se per a les competicions internacionals de la CONMEBOL. A partir de 2018 es creà la Copa Paraguai, competició que es pot considerar successora.

## Historial

| Any | Nom | Campió | Finalista |
| 1975 | Torneo Integración (no oficial) | Libertad | ? |
| 1976 | Campeonato Nacional de Clubes | Olimpia | Libertad |
| 1978 | Campeonato Nacional de Clubes | Cerro Porteño | Libertad |
| 1987 | Torneo de Integración Nacional (no oficial) | Olimpia | Olimpia de Itá |
| 1988 | - (no oficial) | Sol de América | Club Silvio Pettirossi |
| 1990 | Torneo República | Atlético Colegiales | Sportivo Luqueño |
| 1991 | Torneo República | Cerro Porteño | Sportivo Luqueño |
| 1992 | Torneo República | Olimpia | Cerro Porteño |
| 1993 | Torneo República | Cerro Corá | Club Guaraní de Coronel Oviedo |
| 1995 | Torneo República | Cerro Porteño | Libertad |

## Notes

* ↑ invicte.
* ↑ invicte.
* ↑ El 1988, malgrat no hi va haver Torneig República, el subcampió metropolità Sol de América va haver de disputar-se la plaça per la Copa Libertadores amb el campió de l'interior Silvio Pettirossi de Encarnación.
* ↑ invicte.

## Referències

* 1 2 «CAMPEONES OFICIALES DESDE SU FUNDACION». Corporación Deportiva Fénix. Arxivat de l'original el 2014-10-15. [Consulta: 16 desembre 2017].
* ↑ Mareco, Christian (12 de agosto de 2011) ABC Color (ed.): «Se viene la "Integración" del fútbol». Consultado el 23 de junio de 2012.
* ↑ «Los equipos "campesinos" en la Primera División». Torres, Carlos, d10.com.py, 30-10-2012. Arxivat de l'original el 2012-11-07. [Consulta: 16 desembre 2017].
* ↑ Abbink,Dinant y King, Ian. «Paraguay 1988». rsssf, 25-09-2004. [Consulta: 16 desembre 2017].
* ↑ Paraguay 1991 from RSSSF
* ↑ Paraguay 1992 from RSSSF
* ↑ Paraguay 1993 from RSSSF
* ↑ Paraguay 1995 from RSSSF

## Enllaços externs

* RSSSF
# Béla Békéssy

Béla Békessy (Debrecen, 16 de novembre de 1875 – Volínia, 6 de juliol de 1916) va ser un tirador hongarès que va competir a començaments del segle xx.
El 1912 va prendre part en els Jocs Olímpics d'Estocolm, on disputà tres proves del programa d'esgrima. Guanyà la medalla de plata en la prova de sabre individual. En aquests mateixos Jocs disputà les proves de floret, on fou setè, i espasa individual, on quedà eliminat en sèries.
Va morir al camp de batalla durant la Primera Guerra Mundial.

## Referències

* ↑ «Béla Békessy Olympic Results». sports-reference.com. Arxivat de l'original el 27 de juliol 2011. [Consulta: 9 agost 2016].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 27 de febrer 2017. [Consulta: 9 agost 2016].